b'\n_START_ARTICLE_\nChris Pittaro\n_START_SECTION_\nLjubiteljska kariera\n_START_PARAGRAPH_\nPittaro je obiskoval srednjo \xc5\xa1olo Steinert High School v svoji rodni zvezni dr\xc5\xbeavi in je \xc4\x8dlan Hi\xc5\xa1e slavnih \xc5\xa1ole. Svoje univerzitetne dneve je nato pre\xc5\xbeivljal na univerzi University of North Carolina, kjer je igral v konferenci ACC v 1. diviziji lige NCAA.\n_START_SECTION_\nIgralska pot\n_START_PARAGRAPH_\nEkipa Detroit Tigers je Pittara izbrala v 6. krogu nabora lige MLB leta 1982 kot bli\xc5\xbenjega zaustavljalca. Svoje prvo leto kot poklicni igralec je pre\xc5\xbeivel z ekipo Macon Peaches na stopnji Class-A . V letu 1983 se je pri ekipi Lakeland Tigers premaknil na drugo bazo. Na stopnjo Double-A je bil povi\xc5\xa1an v naslednjem letu, tam pa odbijal s povpre\xc4\x8djem 0,284 in zbral 11 doma\xc4\x8dih tekov._NEWLINE_Pittaro je prejel povabilo na spomladansko uigravanje ekipe v Detroitu leta 1985. Upravnik ekipe, Sparky Anderson, ga je opisal kot "najbolj\xc5\xa1ega novinca, ki sem ga videl v petnajstih letih". Po dobri igri Pittara med uigravanjem se je Anderson poigraval z mislijo, da bi Pittara dal na polo\xc5\xbeaj druge baze v Detroitu, medtem ko bi se udele\xc5\xbeenec tekme vseh zvezd, Lou Whitaker, premaknil na tretjo bazo, a je na tretjo bazo nato od\xc5\xa1el Pittaro, saj se Whitaker ni \xc5\xbeelel preseliti. Kljub pri\xc4\x8dakovanjem, da bo sezono za\xc4\x8del na stopnji Triple-A, se je Pittaro ekipi pridru\xc5\xbeil naravnost iz spomladanskega uigravanja  in se na tretji bazi izmenjaval z Tomom Brookensom. Ob Dnevu odprtja tiste sezone, 8. aprila 1985, je Pittaro prvi\xc4\x8d igral v ligi MLB._NEWLINE_Sezono je za\xc4\x8del z odli\xc4\x8dnim aprilom, ko je odbijal s povpre\xc4\x8djem, vi\xc5\xa1jim od 0,300, a tempa ni uspel vzdr\xc5\xbeati in se v maju pri\xc4\x8del naprezati.  Po slabih predstavah je bil poslan na stopnjo Triple-A, kjer je imel odbijalsko povpre\xc4\x8dje 0,242._NEWLINE_Pred sezono 1986 ga je ekipa iz Detroita skupaj z Alejandrom S\xc3\xa1nchezem poslala v Minnesoto, k Tigrom pa je od\xc5\xa1el Dave Engle. Z ekipo v Minnesoti je kot rezerva odbijal s povpre\xc4\x8djem 0,095 in bil posledi\xc4\x8dno poslan na stopnjo Triple-A v Toledo. Naslednjo sezono je nato razdelil med Minnesoto in njihovo podru\xc5\xbenico na stopnji Triple-A v Portlandu. Med svojim obdobjem v Portlandu je bil njegov cimer Billy Beane. V letu 1988 za ekipo v Minnesoti ni bil dovolj dober. Poslali so ga v Portland, kjer se je sredi sezone upokojil.\n_START_SECTION_\nKariera izvidnika in vodstvenega delavca\n_START_PARAGRAPH_\nPittaro je iskalec talentov in vodstveni delavec pri klubu Oakland Athletics \xc5\xbee vse od leta 1991. Billy Beane, sedanji splo\xc5\xa1ni upravitelj ekipe, ga ocenjuje kot enega tistih iskalcev talentov, ki dvomijo v vse, kar mislijo, da vedo o baseballu. Ekipi v Oaklandu se je pridru\xc5\xbeil kot iskalec talentov in dodatni preverjevalec, nato pa je leta 1992 postal upravnik njihove podru\xc5\xbenice na stopnji Single-A. Med letoma 2002 in 2007 je bil dr\xc5\xbeavni koordinator ekipe, nato pa je postal vodja poklicnih izvidnikov in na tem polo\xc5\xbeaju ostal do leta 2011.  Po sezoni 2011 je postal posebni pomo\xc4\x8dnik splo\xc5\xa1nega upravitelja.\n_START_SECTION_\nZasebno \xc5\xbeivljenje\n_START_PARAGRAPH_\nPittarov o\xc4\x8de, Sonny, je bil igralec notranjega polja pri ni\xc5\xbejih podru\xc5\xbenicah kluba Minnesota Twins med letoma 1960 in 1962 in kasneje dolgoletni trener pri univerzi Rider University. Po njegovi igralski karieri je pri isti univerzi postal diplomant iz ekonomije z najvi\xc5\xa1jimi \xc4\x8dastmi. _NEWLINE_Pittaro je omenjen v knjigi Moneyball. Ob za\xc4\x8detku snemanja filma o knjigi naj bi celo pristal k upodobitvi samega sebe, a do tega zatem ni pri\xc5\xa1lo.'